पाएं अपने शहर की ताज़ा ख़बरें और फ्री ई-पेपरडाउनलोड करें
जगमोहन डामलिया को बीसीसीआई का कामकाज सौंपने के फैसले पर अलग अलग प्रतिक्रियाएँ आई हैं. कीर्ति आज़ाद ने इसकी आलोचना करते हुए कहा है कि नरेंद्र मोदी साफ सुथरी छवि वाले नेता हैं और उन्हें अध्यक्ष बनाने के बारे में सोचना चाहिए.
आईपीएल मामले की जाँच पूरी होने तक एन श्रीनिवासन बीसीसीआई के अध्यक्ष पद से हट गए हैं. उनकी जगह जगमोहन डालमिया कामकाज संभालेंगे.आईपीएल विवाद के बाद से श्रीनिवासन पर इस्तीफे का दबाव था.
लेकिन 1983 में विश्व कप जीतने वाले पूर्व क्रिकेटर और राजनेता कीर्ति आज़ाद ने इसकी आलोचना की है. मीडिया से बातचीत में उन्होंने नरेंद्र मोदी के नाम की वकालत कर डाली.
उन्होंने कहा,\" हमारे प्रधानमंत्री कहाँ है? क्या वो क्रिकेट का हाल देख रहे हैं. प्रधानमंत्री को कोई कदम उठाना चाहिए. अगर बीसीसीआई की राज्य इकाइयों से ही अध्यक्ष बनाना है तो क्यों न कोई ऐसा व्यक्ति चुनो जिसकी छवि साफ सुथरी हो, जो कुशल प्रशासक हो यानी नरेंद्र मोदी. इन सब राजनेताओं में से वे सबसे कुशल व्यक्ति हैं. अगर बीसीसीआई को साफ करने की हिम्मत है तो मोदी को लेकर आएँ. फिलहाल जो लोग हैं उनके रहते प्रशासन को ठीक नहीं रखा जा सकता है. इन लोगों ने क्रिकेट और भारत का नाम बदनाम किया है.\"
कीर्ति आज़ाद लंबे समय से बीसीसीआई के कामकाज की ओलचना करते आए हैं. कुछ दिन पहले उन्होंने कहा था, “बीसीसीआई के अंदर आईपीएल के माध्यम से जिस प्रकार का भ्रष्टाचार घुस गया है उसके इलाज के लिए तो अंग ही काटना पड़ेगा. लेकिन इस बीच आपस में ही लड़ाई शुरु हो चुकी है. कोई इधर भाग रहा है, कोई उधर भाग रहा है.”
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn